12वीं के हिंदी के पेपर में 639 परीक्षार्थी रहे गैरहाजिर
10वीं की परीक्षा आज से, उज्जैन से आए जेडी के प्रतिनिधि ने किया निरीक्षण
भास्कर संवाददाता | रतलाम
माध्यमिक शिक्षा मंडल की 12वीं की वार्षिक परीक्षा बुधवार को शुरू हो गई। पहला पर्चा हिंदी का हुआ। इसमें जिले के 68 केंद्रों में शुरू हुई परीक्षा में 9,988 में से 9,349 स्टूडेंट उपस्थित हुए। 639 गैर हाजिर रहे।
परीक्षा के दौरान कोई गड़बड़ी ना हो इसलिए उज्जैन से आए जेडी के प्रतिनिधि राजकुमार पालीवाल व तीन टीम ने स्कूलों का निरीक्षण किया। उन्होंने माणकचौक स्थिति शासकीय बालक हायर सेकंडरी स्कूल क्रमांक-1, कोठारीवास स्थित एमएलबी स्कूल, श्री गुरु तेग बहादुर स्कूल सहित अन्य परीक्षा केंद्रों का जायजा लिया। डीईओ अनिल वर्मा ने भी निरीक्षण किया। नाहरपुरा स्थित उर्दू स्कूल परीक्षा केंद्र में ड्यूटी दे रहे परीक्षकों के पास परिचय-पत्र नहीं होने से उन्हें लगाने लगाने के निर्देश दिए। केंद्राध्यक्ष को परीक्षा सामग्री रखने के लिए अालमारी की व्यवस्था करने का निर्देश भी दिया। जिला शिक्षा अधिकारी ने बताया 10वीं की परीक्षा गुरुवार को शुरू होगी। पहला पर्चा संस्कृत का सुबह 8.30 बजे से होगा। इसमें 20,036 स्टूडेंट शामिल होंगे। इनमें से 13,395 स्टूडेंट नियमित व 6,641 स्वाध्यायी हैं। परीक्षा 68 केंद्रों में होगी।
पिपलौदा | माध्यमिक शिक्षा मंडल की हायर सेकंडरी की परीक्षा में बुधवार को पहले दिन हिंदी का पेपर हुआ। परीक्षा में नियमित 74 व प्रायवेट 135 विद्यार्थियों सहित 209 में से 188 विद्यार्थियों ने परीक्षा दी। नियमित 1 व प्रायवेट 20 विद्यार्थी अनुपस्थित रहे। केंद्राध्यक्ष हतनारा हाई स्कूल के प्राचार्य संजय मरमट व सहायक केंद्राध्यक्ष उत्कृष्ट रतलाम के व्याख्याता सुनील कदम ने यह जानकारी दी।
गुजराती समाज स्कूल में बनाए केंद्र में परीक्षा देते विद्यार्थी।
bho_Deva hin_Deva san_Deva hin_Deva hin_Deva hin_Deva hin_Deva